KIRJALLINEN KYSYMYS E-2175/99 esittäjä(t): Umberto Bossi (TDI) komissiolle. Maantieteellisten merkintöjen ja alkuperänimitysten suojan piiriin kuuluvien tuotteiden merkinnät.



Virallinen lehti nro 280 E , 03/10/2000 s. 0013 - 0015



KIRJALLINEN KYSYMYS E-2175/99 esittäjä(t): Umberto Bossi (TDI) komissiolle (29. marraskuuta 1999) Aihe: Maantieteellisten merkintöjen ja alkuperänimitysten suojan piiriin kuuluvien tuotteiden merkinnät Eräät todistuksia myöntävät elimet, joille Italian maa- ja metsätalousministeriö on antanut luvan kirjata maantieteellisten merkintöjen suojan piiriin kuuluvia tuotteita ja liittää tuotteisiin kyseistä suojaa tarkoittavan merkinnän, ovat käyttäneet asianomaisten tuottajayhtymien palveluita ulkopuolisen tahon tarjoamina palveluina. Laitteet, joita on käytetty todistuksen saaneiden tuotteiden merkitsemiseen (polttamalla tai muilla menetelmillä), eivät ole todistuksia myöntävän elimen hallussa vaan tuottajayhtymillä, joilla ei ole lupaa todistusten myöntämiseen. Noudatettu menettely ei ole yhdenmukainen standardin EN 45011 yleisten ja yksityiskohtaisten sääntöjen kanssa, joita todistuksia myöntävän elimen on noudatettava, jotta se tunnustettaisiin sekä Euroopan unionissa että kyseisessä jäsenvaltiossa toimivaltaiseksi ja luotettavaksi maantieteellisiä merkintöjä koskevien todistusten myöntämisessä. Asetusten (ETY) 2081/92(1) ja 2082/92(2) säännösten nojalla tuottajayhtymät eivät täytä edellä mainitun standardin vaatimuksia, koska ne eivät ole ulkopuolisia tahoja eivätkä voi taata tarkastusten puolueettomuutta. Lisäksi tuottajayhtymän palveluita käyttävien yksityisten todistuksia myöntävien elinten riippumattomuus, puolueettomuus ja ulkopuolisuus kärsii, vaikka nämä ovat säännösten noudattamista valvoville elimille välttämättömiä edellytyksiä. 1. Voiko komissio kertoa, onko se tietoinen edellä kuvatusta tilanteesta? 2. Voidaanko kopioita yksityisten elinten ja tuottajayhtymien välisiä suhteita säätelevistä erityissopimuksista jakaa ja/tai antaa kenelle tahansa niitä pyytävälle avoimuuden perusperiaatteiden mukaisesti? 3. Voivatko tuottajayhtymät, jotka eivät täytä vaatimuksia, jatkaa toimintaansa ja tarjota palveluja, jotka kuuluvat nimenomaisesti yksityisille todistuksia myöntäville elimille? 4. Voidaanko todistuksia myöntävien elinten ja tuottajayhtymien välisiin sopimuksiin perustuvia säännöksiä pitää lainmukaisina, jos ne velvoittavat myös sellaiset tuottajat, jotka eivät kuulu mihinkään tuottajayhtymään, kääntymään tuottajayhtymien puoleen saadakseen todistuksen maantieteellisen merkinnän suojan piiriin kuuluvalle tuotteelleen? 5. Eikö komissio katso edellä esitettyjen epäjohdonmukaisuuksien perusteella aiheelliseksi ryhtyä toimiin Italian hallitusta vastaan, koska tämä on suoraan aiheuttanut valtavia taloudellisia vahinkoja osalle tuottajia, jotka noudattavat tinkimättä tuotantoa koskevia säännöksiä mutta joutuvat kuitenkin maksamaan kilpailevalle taholle ja joissakin tapauksissa jäävät jopa saamatta merkintää vaatimusten täyttämisestä? (1) EYVL L 208, 24.7.1992, s. 1. (2) EYVL L 208, 24.7.1992, s. 9. Franz Fischlerin komission puolesta antama vastaus (20. tammikuuta 2000) 1. Italian viranomaiset eivät ole ilmoittaneet komissiolle arvoisan parlamentin jäsenen kuvaamasta tilanteesta. 2. Komissiolla ei myöskään ole tietoa yksityisten elinten ja tuottajayhtymien (Consorzi di tutela) välisistä sopimuksista, sillä se on yksinomaan kansalliseen oikeuteen kuuluva asia. 3. Kysymyksessä, voidaanko tuottajayhtymiä käyttää nimenomaan yksityisille todistuksia myöntäville elimille kuuluvassa toiminnassa ja niiden tarjoamissa palveluissa, komissio kehottaa parlamentin jäsentä palauttamaan mieleen hänen kirjalliseen kysymykseensä E-1845/99(1) annettuun vastaukseen. Tullakseen jäsenvaltioiden hyväksymäksi tässä asetuksessa tarkoitetulla tavalla laitosten on 1 päivästä tammikuuta 1998 alkaen täytettävä 26 päivänä kesäkuuta 1989 vahvistetussa standardissa EN 45011 (standardia on muutettu 18. helmikuuta 1998) määritellyt edellytykset. Koska tämän standardin vaatimukset ovat tiukat, komissio katsoo, että Consorzio di tutelan, joka koostuu yleensä samoista tuottajista, joihin sovellettaisiin mainitussa 10 artiklassa säädettyä valvontaa, voi olla vaikeaa täyttää näitä. Maataloustuotteiden ja elintarvikkeiden maantieteellisten merkintöjen ja alkuperänimitysten suojasta 14 päivänä heinäkuuta 1992 annetussa neuvoston asetuksessa (ETY) N:o 2081/92 säädetään myös, että jos tarkastuksen rakenteissa turvaudutaan joidenkin valvonnan osalta ulkopuoliseen laitokseen, tämän laitoksen on annettava samat 10 artiklan 3 kohdassa tarkoitetut takeet. Tällöin kuitenkin nimetyt valvontaviranomaiset tai hyväksytyt yksityiset laitokset ovat edelleen jäsenvaltiolle vastuussa kaikista tarkastuksista. 4. Ainoat täytettävät edellytykset, jotta voi saada oikeuden käyttää suojattua nimitystä suojattu alkuperänimitys (SAN) tai suojattu maantieteellinen merkintä (SMM), on esitetty asianomaisessa eritelmässä. Jos eritelmässä ilmoitetaan, että tietyn laitoksen on tehtävä tietyn tuotteen merkintä, tällainen säännös on tietenkin oikeutettu, riippumatta siitä onko hakija merkinnästä vastaavan laitoksen jäsen. 5. Komission tietoon ei ole tullut, että valvontajärjestelmässä olisi tapahtunut rikkomuksia. Se muistuttaa parlamentin jäsentä siitä, mitä tämän kirjalliseen kysymykseen E-2066/99(2) annetussa vastauksessa on esitetty, että kansalliset elimet voivat asetuksen (ETY) N:o 2081/92 10 artiklan mukaan käyttää harkintaansa jokaisessa suojattuun nimitykseen liittyvän valvontaelimen nimeämisessä. Jäsenvaltion on peruutettava hyväksymisensä valvontalaitokselta, jos asetuksen (ETY) N:o 2081/92 10 artiklan 2 ja 3 kohdassa tarkoitettuja edellytyksiä ei enää täytetä. Komissio haluaisi lisäksi ohimennen huomauttaa parlamentin jäsenelle, että komissio on aiemmin seikkaperäisesti tutkinut huolestuttavat seikat ja moitteet Grana Padano -juuston valmistukseen osallistuneiden toimijoiden esittämän kanteen vuoksi. Mainitusta kanteesta tehtiin virallinen luokitusta koskeva päätös 13. lokakuuta 1999. (1) EYVL C 225 E, 8.8.2000, s. 27. (2) EYVL C 225 E, 8.8.2000, s. 46.